
ZAPISNIK SESTANKA TRENERJEV NOGOMETNE LIGE SOS 2017

Kraj: 		Cesta 9.avgusta 59c, 1410 Zagorje ob Savi
Datum: 	06.04.2017 
Ura: 		11:00 
Prisotni:	Priloga zapisnika

DNEVNI RED:
1. Pregled prijavljenih ekip in razvrstitev ekip po skupinah
2. Določitev organizatorjev turnirjev in finala (sedimo toliko časa, da določimo )
3. Sofinanciranje tekmovanj
4. Pregled pravil in dogovorov
5. Sodelovanje z NZS
6. Razno


AD 1
Iz prijav je razvidno, da je sodelujočih ekip enako kot preteklo leto, to je 11. NOVOST!!!
Nova ekipa: Imamo novo ekipi iz VDC Postojna - enota Cerknica. 
Pred sestankom smo odigrali prijateljske tekme in sicer nova ekipa ter ekipa Želve, ter Zasavskega VDC-ja. Bili smo enotnega mnenja, da se ekipa razvrsti v 2 skupino. 

Razprava: Želje in predlogi o prestopu med skupinami.

Trenerji sprejmejo naslednjo razvrstitev v skupine:
	[bookmark: _GoBack]1. skupina (težja):			
1. Zasavski VDC 
2. CUDV Radovljica
3. CUDV Črna na Koroškem
4. VDC Želva d.o.o.
	

	2. skupina (srednja):
1. VDC Sožitje Maribor
2. CUDV Dobrna	
3. VDC Murska Sobota
4. VDC Postojna – enota Cerknica 
	

	3. skupina (lažja):
1. VDC Novo mesto
2. VDC Sožitje Ptuj
3. OŠ Minke Namestnik – Sonje
4. Društvo Sožitje Mežiške doline
	



Sklep: Skupine se rahlo spremenijo. V vsaki skupini so 4 ekipe. 

AD 2
Organizatorji turnirjev:

	
	Spomladansko tekmovanje
	Jesensko tekmovanje

	1. skupina
	Želva d.o.o.
	Zasavski VDC

	
	
	

	2. skupina
	CUDV Dobrna
	VDC Murska Sobota

	
	23.5.2017 - Velenje
	

	3. skupina
	VDC Novo Mesto
	OŠ Minke Namestnik – Sonje 

	
	9.5.2017 – Novo Mesto
	

	Finalno tekmovanje
	

	
	



Sklep: Organizatorji so potrdili organizacijo turnirjev lige SOS 2017 kot je razvidno v tabeli. Domen pokliče OŠ Minke Namestnik – Sonje in povpraša, če so pripravljeni prevzeti finale. V tem primeru VDC Ptuj prevzame turnir. 


AD 3
Sofinanciranje nogometne lige:
Vsak turnir se ovrednoti s fiksnim zneskom 200,00 €.

Finalni turnir se sofinancira po metodologiji za enodnevna tekmovanja kot je navedeno v 3. členu, prvi odstavek Pravilnika o sofinanciranju tekmovanj. Za enodnevna tekmovanja nameni SOS organizatorju fiksen znesek v višini 300,00 €, ter variabilni del v višini 2,50 € na tekmovalca udeleženega na tekmovanju.

Sofinancirani zneski tekmovanj (fiksni in variabilni) se lahko spremenijo na predlog IO, v kolikor se spremni sofinanciranje s strani FIHO v višini več kot -5% ali +10% v primerjavi s preteklim letom, dokončno pa spremembo potrdi OZ SOS.

Poleg sofinanciranja SOS zagotavlja organizatorju propagandne materiale SOS, kot so:
· zastava SOS (vodja regije),
· transparenti SOS in pokroviteljev,
· promocijski plakati za oglaševanje tekmovanja,
· objavo tekmovanja na spletni strani SOS in na Facebook strani SOS
· medalje.

Sklep: Trenerji so seznanjeni z načinom financiranja turnirjev in finala nogometne lige SOS. Na naslednjem sestanku bomo preučili, če organizatorji s proračunom lahko organizirajo turnirje in finale. 


AD 4
1. Točkovanje nogometne lige SOS
Razprava: Ali točkovanje ostane isto kot lani (prvenstveno tekmovanje)?
Prvenstveno tekmovanje
Na vsakem prvenstvenem tekmovanju igra vsaka ekipa proti vsem ostalim ekipam v skupini. Na prvenstveni tekmi dobi zmagovalec tekme tri točke, poraženec pa nič točk. V primeru neodločenega rezultata dobi vsaka ekipa eno točko. Uvrstitev ekipe na prvenstvenem tekmovanju se določa na podlagi števila osvojenih točk, tako, da več točk pomeni boljšo uvrstitev. V primeru, da imata dve ali več ekip v končni lestvici enako število točk, odločajo o
uvrstitvi rezultati njihovih medsebojnih tekem, in sicer se izdela lestvica, ki zajame le medsebojne tekme teh ekip. V primeru enakega števila točk na tej lestvici odloča v zaporedju:
a) število doseženih točk iz medsebojnih srečanj,
b) boljše razmerje med doseženimi in prejetimi zadetki medsebojnih srečanj,
c) boljše razmerje med doseženimi in prejetimi zadetki v celotni lestvici,
d) več doseženih zadetkov v celotni lestvici,
e) žreb opravljen s strani enega izmed trenerjev.

Sklep: Soglasno potrjen način točkovanja (ligaški tip) za leto 2017. 

2. Nogometni čevlji in golenski ščitniki
Le z uporabo ustrezne opreme športniki lahko dobro in ustrezno sodelujejo na tekmovanjih ter s tem tudi zmanjšajo možnosti za nastanek poškodb. Zato smo se prisotni dogovorili, da so na tekmovanjih obvezni golenski ščitniki (zakriti z nogometnimi nogavicami). Nogometni čevlji za umetno travo niso obvezni, vendar so zelo priporočeni.

Sklep: Kopački (nogometni čevlji s kovinskimi ali plastičnimi »štoflci«) niso dovoljeni. Golenski ščitniki so obvezni za vse igralce. 

3. Vmetavanje od vrat
Vmetavanje od vrat se izvede z roko. Vratar mora žogo vreči direktno izven kazenskega prostora, vendar ne čez črto, ki označuje sredino igrišča. Vmetavanje je izvedeno pravilno, če se žoga preden preide sredinsko črto dotakne tal ali se žoge dotakne kateri izmed igralcev na igrišču. V primeru, da žoga ni bila vržena ven direktno iz vratarjevega prostora, se vmetavanje ponovi.

4. Ponoven prijem žoge vratarja, ki mu je bila podana s strani soigralca
Vratar ne sme prijeti žoge z rokami, ki mu je bila podana s strani soigralca. Ker se naši igralci s takšnim pravilom se niso srečali, se na začetku na storjeno napako ekipo in se posebej vratarja, opozori. V primeru večkratne storjene napake, se dosodi indirektni prosti udarec za nasprotno ekipo z mesta, kjer je do kršitve prišlo.

5. Odboj od vratarja za čelno črto je kot
Če igralec ali vratar ekipe A odbije žogo za svojo čelno črto (kjer je gol in ne v gol), ekipa B izvaja kot.  



6. Izvajanje avta
Če igralec (ekipe A) izvaja avt in se žoge dotakne zgolj vratar (ekipe B) in se ob tem doseže gol – gol ne velja. 

Vsekakor ne smemo pozabiti na bistvo specialne olimpiade. Upošteva naj se načelo postopnosti, ker so tudi nogometaši na različnih stopnjah poznavanja in igranja nogometa. Tudi sodnika se pred tekmovanjem opomni naj sodi z višjo toleranco.

Sklep: Trenerji so seznanjeni s pravili. 


AD 5
NZS nam bo tudi v letošnjem letu še naprej pomagala pri organizaciji turnirjev (sodniki – le te je potrebno predhodno seznaniti s specifiko naše populacije in pravili nogometne lige SOS). NZS je potrebno dostaviti imena organizatorjev posameznih turnirjev skupaj s predlaganimi termini turnirjev.

Sklep: Čim prej je potrebno poslati razpis Domnnu, da naprej na NZS skordinira sodnike. 

Razprava: Sestava ekip za predstavitev med polčasom finale Pokala Slovenije.

Sklep: Ko se izve datum Domen pošlje vsem trenerjem povpraševanje. Za ogled in igranje na finalu Pokala Slovenije se nato zainteresirani javijo Domnu.   

 
AD 6

Razprava: uporaba enotnih zapisnikov
Sklep: Še naprej uporabljamo enotne zapisnike. Rezultate in zapisnike redno pošiljajte Domnu.

Razprava: pokal za naj igralca in vratarja
Sklep: Pokal za naj vratarja in igralca ostane enako kot lansko leto. 

Razprava: pokal za 4 ekipo
Sklep: Na podelitvi organizator zagotovi pokale za vse ekipe. Tudi 4. uvrščeno.  


Spletna stran
Potekala je razprava, da bi na strani SOS obstajal poseben zavihek za nogomet. Glede na to, da je to kolektivni šport in da obstajamo že več kot 20 let, smo trenerji mnenja da si to tekmovalci zaslužijo. 
Sklep: SOS se predlaga, da se najde posebno mesto na spletni strani (zavihek) za nogometno ligo, kjer bi bili podatki o turnirjih, lestvica, strelici in če je le možno tudi vsi igralci, ki tekmujejo. 
  



PREGLED SKLEPOV SESTANKA:
	Sklep:
	Skupine se rahlo spremenijo. V vsaki skupini so 4 ekipe.

	Sklep:
	Organizatorji so potrdili organizacijo turnirjev lige SOS 2017 kot je razvidno v tabeli. Domen pokliče OŠ Minke Namestnik – Sonje in povpraša, če so pripravljeni prevzeti finale. V tem primeru VDC Ptuj prevzame turnir.

	Sklep: 
	Trenerji so seznanjeni z načinom financiranja turnirjev in finala nogometne lige SOS. Na naslednjem sestanku bomo preučili, če organizatorji s proračunom lahko organizirajo turnirje in finale. 

	Sklep: 
	Soglasno potrjen način točkovanja (ligaški tip) za leto 2017

	Sklep: 
	Kopački (nogometni čevlji s kovinskimi ali plastičnimi »štoflci«) niso dovoljeni. Golenski ščitniki so obvezni za vse igralce. 

	Sklep: 
	Trenerji so seznanjeni s pravili.

	Sklep: 
	Čim prej je potrebno poslati razpis Domnnu, da naprej na NZS skordinira sodnike. 

	Sklep: 
	Ko se izve datum Domen pošlje vsem trenerjem povpraševanje. Za ogled in igranje na finalu Pokala Slovenije se nato zainteresirani javijo Domnu.   

	Sklep: 
	Še naprej uporabljamo enotne zapisnike. Rezultate in zapisnike redno pošiljajte Domnu.

	Sklep: 
	Pokal za naj vratarja in igralca ostane enako kot lansko leto.

	Sklep:
	Na podelitvi organizator zagotovi pokale za vse ekipe. Tudi 4. uvrščeno.  

	Sklep:
	SOS se predlaga, da se najde posebno mesto na spletni strani (zavihek) za nogometno ligo, kjer bi bili podatki o turnirjih, lestvica, strelici in če je le možno tudi vsi igralci, ki tekmujejo. 







Zapisal:
Domen Pociecha

